นายกฯอังกฤษบอกคน 1.4 ล้านกักตัวเองในบ้าน 3 เดือน ป้องกันติดโควิด-19
รบ.อังกฤษบอกประชาชนกว่า 1.4 ล้าน กักกันตนเองในที่พักนานถึง 3 เดือน ป้องกันติดเชื้อโควิด-19 ส่วนคนที่เหลือควรเลี่ยงออกนอกบ้าน ถือเป็นการความเคลื่อนไหวที่ไม่เคยเห็นมาก่อนตั้งแต่สมัยสงครามโลกครั้งที่ 2เมื่อ 17 มี.ค.63 เว็บไซต์เดอะ ซัน สื่ออังกฤษรายงานรัฐบาลอังกฤษเคลื่อนไหวชนิดไม่เคยเห็นมาก่อนนับตั้งแต่เกิดสงครามโลกครั้ง 2 เพื่อสู้กับการระบาดของไวรัสโคโรนาสายพันธุ์ใหม่ 2019 หรือ โควิด-19 เมื่อนายกรัฐมนตรีบอริส จอห์นสัน แห่งอังกฤษได้ออกมาประกาศถึงการระบาดของเชื้อไวรัสโคโรนาสายพันธุ์ใหม่ 2019 หรือ โควิด-19 ในอังกฤษ เรียกร้องให้ประชาชน กว่า 1.4 ล้านคน ซึ่งเป็นคนป่วย อย่างมะเร็ง ควรกักกันตนเองอยู่แต่ภายในบ้าน อาคารที่พักอาศัยเป็นเวลา 12 สัปดาห์ (3 เดือน) ขณะที่คนอื่นๆ ต้องหลีกเลี่ยงที่จะออกไปข้างนอกเท่าที่จะทำได้นายกรัฐมนตรีจอห์นสัน กล่าวด้วยว่า ชาวอังกฤษทั้งประเทศ ราว 66 ล้านคน ควรหลีกเลี่ยงการไปผับ สถานบันเทิง โรงภาพยนตร์เป็นเวลาหลายสัปดาห์ ซึ่งจะมีประสิทธิภาพที่สุดคือไม่ไปเลยเป็นเวลาหลายเดือนจนถึงฤดูร้อนที่จะถึง พร้อมกันนั้น ยังให้ทุกคนสามารถทำงานจากที่บ้านก่อนหน้านี้ รัฐบาลอังกฤษได้ออกคำสั่งห้ามการชุมนุมที่มีผู้คนจำนวนมาก พร้อมกับเรียกร้องให้ทุกคนควรหยุดการเดินทางที่ไม่มีความจำเป็น และหลีกเลี่ยงการติดต่อใกล้ชิดกับผู้อื่นสำหรับยอดผู้ติดเชื้อรายใหม่ในสหราชอาณาจักรพุ่งสูงอย่างรวดเร็วจากวันที่ 8 มี.ค. 63 ยืนยันพบผู้ติดเชื้อ 278 คน จนถึงวันที่ 13 มีนาคม เพิ่มขึ้นเป็น 798 คน และวันที่ 17 มี.ค. จำนวนผู้ติดเชื้อเพิ่มเป็น 1543 คนแล้ว และเสียชีวิต 55 ราย
รบ.อังกฤษบอกประชาชนกว่า 1.4 ล้าน กักกันตนเองในที่พักนานถึง 3 เดือน ป้องกันโควิด-19 ส่วนคนที่เหลือควรเลี่ยงออกนอกบ้าน ถือเป็นการความเคลื่อนไหวที่ไม่เคยเห็นมาก่อนตั้งแต่สมัยสงครามโลกครั้งที่ 2
โควิด-19,ไวรัสโคโรนา,ไวรัสโคโรน่า,COVID-19,โควิด อังกฤษ,ข่าวไวรัสโคโรนาล่าสุด